**МИНИСТЕРСТВО ПРОСВЕЩЕНИЯ РОССИЙСКОЙ ФЕДЕРАЦИИ**

Министерство образования Республики Мордовия

Администрация Лямбирского района

МОУ "Татарско-Тавлинская ООШ" Лямбирского муниципального района РМ

|  |  |  |
| --- | --- | --- |
|  | СОГЛАСОВАНО  Заместитель директора по  учебной работе  \_\_\_\_\_\_\_\_\_\_\_\_\_\_\_\_\_\_\_\_\_\_  Рахмятуллова Р.Х.  «29» августа 2024 г. | УТВЕРЖДЕНО  Директор МОУ «Татарско-Тавлинская ООШ»  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Булатов И.К.  Приказ № 47-Д  от «29» августа 2024 г. |

**РАБОЧАЯ ПРОГРАММА**

**учебного предмета «Родная литература (татарская)»**

для обучающихся 8 класса

с. Татарская Тавла 2024

**Аңлатмалы язу**

Татар әдәбиятыннан 5-9 нчы сыйныф укучылары өчен төзелгән программа дәүләт стандартларының федераль компонентына, гомуми белем бирү федераль дәүләт стандартларына нигезләнеп эшләнгән Ә.Р.Мотыйгуллина, Р.Г.Ханнанов, Л.К.Хисмәтова, Э.Х.Гыйзәтуллина, Г.Г.Мулласалихова, Р.Һ.Вәлиуллина, Х.Х.Хөснуллина тарафыннан язылган дәреслекләрдән 8 нче класс (1 нче, 2 нче кисәк) укытуны күздә тота. Программа стандартның эчтәлеген җентекләп ачып бирә, стандарт таләп иткән күләмдә рус телле балаларга татар әдәбиятын укытуның гомуми юнәлешләрен билгели, предмет чаралары белән укучыларны тәрбияләү юлларын, аларның әдәби үсеш дәрәҗәсен билгели. Гамәлдәге базис планда 8 нче класста татар әдәбияты дәресләре атнага 2 сәгать (елына 68) каралган, мәктәпнең 2024/2025 нчы уку елына кабул ителгән укыту планында укуга атнага 1 сәгать, ел буена 34 сәгать каралганга күрә, эш программасында дәрес саны укытучы карашы буенча кыскартылды

**УКЫТУНЫҢ ГОМУМИ, ШӘХСИ, МЕТАПРЕДМЕТ НӘТИҖӘЛӘРЕ**

Урта (тулы) гомуми белем бирү мәктәбендә телне гамәли үзләштерү нәтиҗәсендә укучыларда татар теленең күп мәдәниятле дөньядагы роле һәм мөһимлеге турында күзаллаулар формалаша. Татар мәдәниятенең укучылар  өчен булган катламы белән  танышу башка мәдәнияткә карата ихтирам хисе уята, ягъни укучыларга үз мәдәниятләрен дә тирәнрәк аңларга мөмкинлек бирә, аларда ватанпәрвәрлек хисе уята.

 Татар теленә өйрәтүнең  программада күрсәтелгән күләмдә **гомуми нәтиҗәләре**түбәндәгеләрдән гыйбарәт:

* укучыларның коммуникатив компетенциясен (аралашу осталыгын) үстерү, ягъни, татар телендә сөйләшүчеләр белән телдән яки язмача аралашу күнекмәләре булдыру;
* коммуникатив бурычлар куя һәм хәл итә белү, адекват рәвештә аралашуның вербаль һәм вербаль булмаган чараларыннан,  сөйләм этикеты үрнәкләреннән  файдалана алу, киң күңелле әңгәмәдәш булу;
* “Татар теле” предметына карата уңай мотивация һәм тотрыклы кызыксыну булдыру һәм, шулар нигезендә, белем алуның алдагы баскычларында татар телен уңышлы үзләштергә шартлар тудыру.

**Укытуның шәхси нәтиҗәләре**

Гомуми белем бирү мәктәбен төгәлләгәндә, укучының үзенә һәм үзенең әйләнә-тирәсендәге кешеләргә, тормыштагы яшәеш проблемаларына карата түбәндәге **шәхси кыйммәтләре формалашкан булуы күзаллана**:

* шәхесара һәм мәдәниятара аралашуда  татар теленә карата ихтирамлы караш булдыру һәм аны яхшы өйрәнү теләге тудыру;
* әхлакый кагыйдәләрдә ориентлашу, аларны үтәүнең мәҗбүрилеген аңлау;
* текстлардагы төрле тормыш ситуацияләренә һәм геройларның          гамәлләренә гомүмкешелек нормаларыннан чыгып бәя бирү;
* “гаилә”, “туган ил”, “мәрхәмәтлелек” төшенчәләрен кабул итү, “башкаларга карата түземлелек, кайгыртучанлык”, “кеше кадерен белү” кебек хисләр формалашу.

**Укытуның метапредмет нәтиҗәләре:**

Урта белем бирү баскычында татар теле укыту, танып белү чарасы буларак,  укучыларның фикер йөртү,  интеллектуаль һәм иҗади сәләтләрен үстерүгә, шулай ук, реаль тормышта туган проблемаларны хәл итү өчен кирәк булган универсаль уку гамәлләрен (***танып белү, регулятив, коммуникатив)*** формалаштыругахезмәт итә.

**Укытуның метапредмет нәтиҗәләре**

Татар теле укыту, танып белү чарасы буларак,  укучыларның фикер йөртү,  интеллектуаль һәм иҗади сәләтләрен үстерүгә, шулай ук, реаль тормышта туган проблемаларны хәл итү өчен кирәк булган универсаль уку гамәлләрен (***танып белү, регулятив, коммуникатив)*** формалаштыругахезмәт итә.

Укучыларда мәгълүмати җәмгыятьтә яшәү һәм эшләү өчен кирәкле күнекмәләр үстерелә. Укучылар текст, күрмә-график рәсемнәр, хәрәкәтле  яисә хәрәкәтсез сурәтләр, ягъни, төрле коммуникацион технологияләр аша тапшырыла торган мәгълүмати объектлар белән эшләү тәҗрибәсе ала; презентацион материаллар әзерләп, зур булмаган аудитория алдында чыгыш ясарга өйрәнә*; у*кучыларда, компьютер яисә ИКТ нең башка чаралары белән эш иткәндә, сәламәтлеккә зыян китерми торган эш алымнарын куллана алу күнекмәләре формалаша.

**Планлаштырылган нәтиҗәләр**:

***Танып белү******нәтиҗәләре****:*

* фикерләүне үстерү белән бәйле психик функцияләр: логик фикерләү, сәбәп-нәтиҗә бәйләнешләрен табу, индуктив, дедуктив фикерли белү;
* иҗади һәм эзләнү характерындагы  проблеманы  билгеләү, аларны  чишү  өчен алгоритм булдыру;
* объектларны  чагыштыру, классификацияләү  өчен уртак билгеләрне  билгеләү;
* төп мәгълүматны  аеру, укылган яки тыңланган мәгълүматның эчтәлегенә бәя бирә белү;
* тиешле мәгълүматны табу өчен, энциклопедия, белешмәләр, сүзлекләр, электрон ресурслар куллану.

***Регулятив нәтиҗәләр*:**

* уку хезмәтендә үзеңә максат куя, бурычларны билгели белү;
* эш тәртибен аңлап, уку эшчәнлеген оештыра, нәтиҗәле эш алымнарын таба  белү;
* уку эшчәнлеге нәтиҗәләрен контрольгә ала белү;
* билгеләгән  критерийларга таянып, эш сыйфатына бәя бирә белү;
* укудагы уңышларның, уңышсызлыкларның сәбәбен аңлый, анализлый белү;
* ихтыяр көче, максатчанлык, активлык кебек сәләтләрне формалаштыру;
* дәрескә кирәкле уку-язу әсбапларын әзерли һәм  алар белән дөрес эш итә белү;
* дәрестә эш урынын мөстәкыйль әзерли белү һәм тәртиптә тоту күнекмәләрен үстерү.

***Коммуникатив* нәтиҗәләр:**

* әңгәмәдәшеңнең фикерен тыңлый, аңа туры килерлек җавап бирә белү;
* әңгәмәдәш  белән  аралашу калыбын төзү;
* аралаша белү сәләтен үстерү (аралашучанлык, хислелек, эмпатия хисләре);
* парларда һәм күмәк эшли белү;
* мәгълүматны туплау өчен, күмәк эш  башкару;
* әңгәмәдәшең белән сөйләшүне башлый, дәвам итә, тәмамлый белү.

**Укыту-тематик план**

|  |  |
| --- | --- |
| Эчтәлек | Сәгать саны |
| 1. Тарих китабында безнең өчен бик күп хатирәләр саклана | 5 сәгать |
| 2. Без тарихта эзлебез | 6 сәгать |
| 3. Онытылмас еллар | 10 сәгать |
| 4. Әтинең зур бүреге иртә киелде | 5 сәгать |
| 5. Ана — изге, Ана — бөек, аңа — дан!  Аңлар өчен йөрәгенең олылыгын,  Туу кирәк кайчак безгә яңадан! | 13 сәгать |
| 6. Көлсәң – көл, еласаң – ела! | 4 сәгать |
| 7. Даһи гомере – халкы хәтерендә! | 5 сәгать |
| 8. Табигатьнең дә җаны бар | 3сәгать |
| 9. Кабатлау | 1 сәгать |
| Барысы: | 52 |

**Содержание учебного предмета**

**Курс темаларының эчтәлеге**

1. **Тарих китабында безнең өчен бик күп хатирәләр саклана**

**Халык авыз иҗаты.** Фольклор жанрлары буларак риваятьләр, аның ничек барлыкка килүе. Риваять төрләре.

**Тарихи риваятьләр.** Татар халыкының “Сихерче кыз” риваяте. Әсәрдә Казан образының бирелеше, тарихы. Әлеге риваятькә хас әкияти алымнар .

Топонимик риваятьләр. Татар халкының “Гали тугае” риваяте. Урта гасыр Европа халкының “Моргана”риваяте*.* Шәһәр, авыл, тау һәм елга атамаларының килеп чыгышы.

Легендалар. Аның төрләре. Легенданың риваятьтән аермалы яклары.

**Татар халкының «Зөһрә кыз» легендасы.** Легендада Зөһрә образының бирелеше. Әсәрдә хыял мотивлары, аның кеше язмышын ачудагы роле. Әсәрдә гаиләдәге мөнәсәбәтләрнең бирелеше.

Музыка уен кораллары, аларның халык тормышындагы роле *.*

1. **Без тарихта эзлебез**

**Тарихи ядкарьләр буларак cәяхәтнамә һәм елъязма жанрлары.** **Ибне Фадлан** – X гасырның беренче яртысында яшәгән гарәп сәяхәтчесе. Ибн Фадланның 921 – 922 нче елларда Болгар дәүләтенә сәфәре вакытында язылган сәяхәтнамәсе. Болгар дәүләтенең ил тарихындагы роле. Ил башлыгы Алмыш хан.

**Фатих Кәрими.** Әдип һәм журналист тормышы һәм иҗат юлы. Аның Европа илләренә сәяхәте, бу сәяхәтнең максаты. «Аурупа сәяхәтнамәсе» әсәреннән өзек. Европа илләрендәге культура учаклары, Петербург китапханәсе турында мәгълүмат. «Аурупа сәяхәтнамәсе»нең әдәби роле.

**Миргазиян Юныс**. Язучының тормыш юлы, иҗаты турында белешмә. Татар әдәбиятында диңгезчелек (маринистика) жанрына нигез салуы. Язучының “Су” хикәясе.

*Әдәбият теориясе. Тарихи роман турында төшенчә.*

Тарихи һәйкәл буларак **Казан Кремле**, аның төзелү тарихы. Кремльнең бүгенге торышы.

**Габдулла Тукай.** Язучының 1895 нче елда Җаек (Уральск) шәһәренә китүе. Анда Тукайның җәмәгать эшлеклесе, журналист, тәрҗемәче һәм шагыйрь буларак формалашуы. 1907 нче елда кире Казанга кайтуы. Шагыйрь иҗатының Казан чоры. Казанда аралашкан дуслары, балалар әдәбиятына һәм халык әдәбиятын өйрәнүгә керткән өлеше, театр эшчәнлегенә игътибары, сәяхәтләре, иҗтимагый эшчәнлеге. “Әл-ислах” газетасындагы эшчәнлеге. Габдулла Тукайның “Пар ат” шигыре. Аның язылу тарихы. “Пар ат” шигыренең лирик герое, аның кичерешләре, өметләре. Пар ат образының символикасы. Табигать, кучер образларының бирелеше, мәгънәләре.

**Бакый Урманченың** “Пар ат” шигыренә иллюстрациясе. Картинада Габдулла Тукай шигырендә сурәтләнгән вакыйганың бирелеше.

**Габдулла Тукай исемендәге Дәүләт премияcе. Премиянең беренче лауреатлары.**

Күренекле рәссам, сынчы **Бакый Урманченың** (1897 – 1990) тормышы. Ул тудырган скульптур портретлар, картиналар.

**Наҗар Нәҗми.** Шагыйрьнең тормыш һәм иҗат юлы. Аның Тукай шәкерте булуы, аның идеяләрен үстерүе. Н.Нәҗми иҗат иткән әсәрләрдә Тукай образының бирелеше, мәгънәсе. Шагыйрьнең «Татар теле» әсәрендә Тукай традицияләрен дәвам итүе. Н.Нәҗминең Бөек Болгарга сәфәре турындагы “Агыйделдә ак пароход” әсәреннән өзек. Әсәрдә сурәтләнгән “түгәрәк өстәл”, анда катнашкан язучылар. Әсәрнең әдәби мәгънәсе, кыйммәте *.*

1. **Онытылмас еллар**

**Гариф Ахунов.** “Замандашлар портреты” әсәреннән өзек. Язучының әсәрдә рәссам Виктор Куделькинның иҗатын яктыртуы, аның картиналары турында уйланулары. Рәссам иҗатында М.Җәлил образы, аның бирелеше, иҗатчының халык язмышының кискен дәверләрен полотнода сурәтләве. В.Куделькинның “Билгесез биеклектә” картинасы, Бөек Ватан сугышы *.*

**Сугыш турындагы җырлар.** Роберт Әхмәтҗановның “Озатып вокзаллар каршында…” (“Солдатлар”) шигыре. Сугышка баласын озаткан Ана образы. Татар халкының “Герман көе” җыры. Музыка сәнгатенең матур әдәбият белән тыгыз бәйләнештә булуы һәм бер-берсенә йогынтысы *.*

**Фатих Кәримнең** тормышы, иҗаты. Аның иҗатында сугыш темасы, образларның бирелеше. Шагыйрьнең “Ант” шигыре, «азатлык» һәм «явызлык» проблемалары. “Кыңгыраулы яшел гармун” поэмасы, андагы образлар системасы. Гармун һәм җыр образының роле. Әлеге лирик әсәрләрдә сугыш проблемасының бирелеше *.*

**Туфан Миңнуллин**. Күренекле драматург, язучы, публицист һәм җәмәгать эшлеклесенең тормышы һәм иҗаты. “Моңлы бер җыр” драмасы. Әсәрдә М.Җәлил образының бирелеше, аның тоткынлыктагы тормышы. Драмада фәлсәфи мотивлар, фантастик алымнарның роле. Т.Миңнуллинның “Моңлы бер җыр” публицистик драмасы турында белешмә *.*

**Казанда Муса Җәлил һәйкәле һәм җәлилчеләргә куелган барельефлар.**

**Марсель Сәлимҗанов**. Режиссёрның тормышы, иҗаты. Аның татар профессиональ театрының, милли драматургиянең үсешенә керткән өлеше.

**Ринат Таҗетдинов.** Халык артистының тормышы һәм иҗаты, ул тудырган онытылмас образлар*.*

**Фронт хатлары**, аның халык тормышындагы роле. Муса Җәлилнең кызы Чулпанга язган хаты, Фәтих Кәрим хатлары. Татар әдәбиятында эпистоляр жанр.

*Әдәбият теориясе. Эпистоляр жанр турында төшенчә .*

**Мостай Кәрим.** Шагыйрь һәм язучының тормышы, иҗаты. “Билгесез солдат” шигыре. Шигырьдә билгесез солдат образы. Лирик геройның кичереше, шәхесләр язмышы *.*

**Чыңгыз Айтматов.** Әдип турында белешмә. Аның “Анам кыры” әсәре. Әсәрдә Тулганай, Җир-ана образлары. Җыелма Җир-ана образына салынган мәгънә. Авторның сугыш турындагы уйланулары. «Анам кыры» повесте турында белешмә*.*

**Бүлектә үтелгәннәрне гомумиләштереп кабатлау***.*

1. **Әтинең зур бүреге иртә киелде**

**Клара Булатова.** Шагыйрә турында белешмә. “Башым иям” шигыре, сугыш афәтенең шагыйрәнең балачагына тәэсире, хатирәләрендә калдырган эзе*.*

**Нур Әхмәдиев.** Язучы иҗаты турында белешмә.“Җиңү көне” шигыре. “Минем туган көнем” хикәясе*.*

**Факил Сафин.** Язучының тормыш юлы, иҗаты турында белешмә. “Тулганай” әсәреннән өзекләр. Тулганай образы, аның әсәрдәге башка образларны ачудагы әһәмияте. Әсәрдә кешелеклек, шәфкатьлелек проблемалары *.*

**Разил Вәлиев.** Тормышы һәм иҗади эшчәнлеге. “Ватаным” шигыре. Сугыш, аның гади халык, балалар җилкәсенә алып килгән авырлыгы.

**Бүлектә үтелгәннәрне гомумиләштереп кабатлау***.*

1. **Ана — изге, Ана — бөек, аңа — дан!**

**Аңлар өчен йөрәгенең олылыгын,**

**Туу кирәк кайчак безгә яңадан!**

**Шәриф Камал.** Әдипнең тормышы, иҗаты турында кыскача мәгълүмат. “Буранда” новелласы. Төп геройның язмышы. Аның эчке дөньясы, күңел халәте. Психологик алымнар. Әсәрдә Ана образына хас сыйфатлар.

*Әдәбият теориясе. Әдәби деталь. Матур әдәбиятта психологизм. Новелла турында төшенчә .*

**Ибраһим Салахов.** Язучының тормышы һәм иҗаты. Репрессияләнгән әдипләр язмышы. “Халык дошманы” төшенчәсе. “Ана тавышы” хикәясе (“Колыма хикәяләре” циклыннан).Ялгыз ананың аяныч язмышы, кичерешләре. Автор әйтергә теләгән фикер.

**Сибгат Хәким.** Шагыйрьнеңтормыш юлы**,** иҗаты турындамәгълүмат. Иҗатында яктырткан темалар. “Әнкәй” шигырендәАна образына хас сыйфатлар. Лирик геройның хис-кичерешләр бирелеше. Сагыну хисе. “Җырларымда телим” шигыре. Шигырьнең эчтәлеге, поэтик яңгырашы, сурәтләү чаралары. Шигырьдә күтәрелгән проблемалар.

**Роберт Миңнуллин.** Әдипнең тормыш юлы, иҗаты. Әдәбиятка булган мәхәббәте. Иҗатында яктыртылган темалар. “Әнкәй” шигыре. Ана образының бирелеше. Лирик геройның уйлары, кичерешләре*.*

**Марсель Галиев.** Шагыйрьнең тормыш юлы, иҗаты турында мәгълүмат. “Су буеннан әнкәй кайтып килә” шигыре. Шигырьдә ана образы. Лирик геройның туган ягы турында хис-кичерешләре. “Кабатланмас әкият” шигыре. Хыялда туган авыл күренеше. Балачакка кайту теләге, лирик геройның хис-кичерешләре. Ана образының бирелеше **Луиза Батыр-Болгари.** Композиторның тормыш юлы, иҗаты*.*

**Шәриф Хөсәенов.** Әдипнең тормыш юлы һәм иҗаты турында мәгълүмат. Беренче драмалары турында белешмә. “Әниемнең ак күлмәге” (“Әни килде”) драмасы. Драмада ана образының бирелеше. Ананың язмышы, балаларына булган мәхәббәте. Автор әйтергә теләгән фикер. Шәриф Хөсәеновның “Әниемнең ак күлмәге” (“Әни килде”) драмасы турында.Драманың татар әдәбиятында тоткан урыны. Ана образы турында мәгълүмат. Аналар һәм балалар проблемасы*.*

**Фоат Садриев.** Әдипнең тормыш юлы, иҗаты турында белешмә. “Таң җиле” романы.Романда бирелгән образларның язмышы, ана (Нуриәсма) образының бирелеше. Нәсимә белән Фәритнең үз-үзләрен тотышы, уллары Маратның авылда терелүе, сөйләшә башлавы, дуслар табуы. Авторның әйтергә теләгән фикере .

**Бүлектә үтелгәннәрне гомумиләштереп кабатлау.**

**VI. Көлсәң – көл, еласаң – ела!**

**Беренче сатирик журналлар.** Беренче сатирик журналлар турында белешмә. Вакытлы матбугатны башлап җибәргән шәхесләр.

*Әдәбият теориясе. Сатира турында төшенчә***.**

**Галиәсгар Камал.** Әдипнең тормыш юлы, иҗаты, татар әдәбиятында тоткан урыны. **“Банкрот” сатирик комедиясе.** Сираҗетдин Туктагаевның тормыш, көнкүреше, уйлаган хәйләсе. Тирә-юньдәге образларның үз-үзләрен тотышы. Галиәсгар Камалның “Банкрот” комедиясе турында белешмә. Әсәрнең сәхнә тарихы. Әдип тарафыннан күтәрелгән проблема.

*Әдәбият теориясе. Конфликт турында төшенчә. Сарказм. Проза әсәрләрендә сатира.*

**Гамил Афзал.** Әдипнең тормыш юлы, иҗаты турында кыскача мәгълүмат. Юмор-сатира өлкәсендә тоткан урыны“Юл газабы” хикәясе.Хикәяләүче авторның язмышы турында белешмә. “Тәвәккәл әби” шигыре.Әбинең аянычлы язмышы, эш-гамәлләре. Шигырьнең эчтәлеге, поэтик яңгырашы. Автор идеясе. Сурәтләү чаралары. Шигырьдә күтәрелгән проблемалар.

*Әдәбият теориясе. Сатирик шигырь. Ирония турында төшенчә.*

**Зәки Нури.** “Пародия”. Пародиянең язылу стиле. Пародиягә салынган эчтәлек. Төрле шәхесләргә багышланган эпиграммалар. Эпиграммаларда сарказм.

*Әдәбият теориясе. Пародия турында төшенчә.**Эпиграмма.*

**Бүлектә үтелгәннәрне гомумиләштереп кабатлау.**

**VII.** **Даһи гомере – халкы хәтерендә!**

**Ренат Харис.** Шагыйрьнең тормыш юлы, иҗаты турында белешмә. “Гармунчы” поэмасы. Поэманың эчтәлеге. Лирик геройның бирелеше. Поэмада кулланылган сурәтләү чаралары. Гармуннан чыккан көйләрнең сурәтләнеше. “Ике гөл” шигыре.Шигырьнең идеясе, төзелеше. Шигырьгә салынган мәгънә. Автор әйтергә теләгән фикер.

**Зөлфәт.** Әдипнең тормыш юлы, иҗаты турында белешмә. Юмор-сатира өлкәсендә ирешкән уңышлары. “Шигырем – ачык!” ,“Шундый чагы әле җанымның” шигырьләре.Аларда лирик геройның хис-кичерешләре. Әдип шигыренә хас үзенчәлекләр.

*Әдәбият теориясе. Документаль повесть жанры.*

**Галия Кайбицкая.** Актрисаның тормыш юлы турында белешмә. Татар музыка сәнгатен һәм операсын үстерүгә керткән өлеше.

**Рабит Батулла.** Әдипнең тормыш юлы, иҗаты турында белешмә. Төрле жанрларда иҗат итүе. “Бию” кыйссасы.Рудик белән бәйле, госпитальдә булган көлкеле вакыйганың әдәби гәүдәләнеше. Яшь талантның беренче уңышы.

**Бүлектә үтелгәннәрне гомумиләштереп кабатлау.**

**VIII. Табигатьнең дә җаны бар.**

**Айдар Хәлим.**  Әдипнең тормыш юлы, иҗаты турында белешмә.“Өч аяклы ат” повесте.Әсәрнең эчтәлеге. Кәбирнең язмышы, атка мөнәсәбәте. Аның тирәсендә булган башка геройларның үз-үзләрен тотышы. Ат образының бирелеше.

**Гарәфи Хәсәнов.** Әдипнең тормыш юлы, иҗаты турында белешмә. “Беренче күк күкрәү” хикәясе.Язгы табигать күренешенең сурәтләнеше. Геройның язгы табигать турында уйлары, хис-кичерешләре. Беренче күк күкрәү мизгелләренең тасвирланышы.

**Камил Кәримов.** Әдипнең тормыш юлы, иҗаты турында белешмә. “Тимергали бабай хикәяте” хикәясе. Хикәянең эчтәлеге. Авторның Сабантуй бәйрәмен тасвирлау үзенчәлеге. Заманга хас булган атрибутларның бирелеше (кулъяулык бирү, аулак өй күренеше һ.б.)

**“Ялкын” журналы.** Журналның тарихы. Журнал рубрикалары. Мәкаләләрнең эчтәлеге.

**Ел дәвамында үтелгәннәрне гомумиләштереп кабатлау.**

8 нче сыйныф өчен календарь-тематик план

|  |  |  |  |  |
| --- | --- | --- | --- | --- |
| **Дә-****рес****№** | **Дәрес темасы** | **Сәгать****саны** | **Үткәрү****вакыты план / факт** | |
|  |  |
| 1 | Халык авыз иҗаты, риваять жанрына гомуми күзаллау булдыру. “Сихерче кыз” риваятен уку. | 1 |  |  |
| 2 | “Гали тугае”, “Моргана” риваятьләрен уку. Легенда жанрына гомуми күзаллау булдыру. | 1 |  |  |
| 3 | Дәрес – проект. Милли уен кораллары белән танышу. | 1 |  |  |
| 4 | Ибн Фадлан һәм аның 921 – 922 нче елларда Болгар дәүләтенә сәфәре вакытында язылган сәяхәтнамәсе белән танышу. | 1 |  |  |
| 5 | Фатих Кәрими иҗаты. “Аурупа сәяхәтнамәсе” белән танышу. Миргазиян Юныс иҗаты, “Су” хикәясен уку. | 1 |  |  |
| 6 | Габдулла Тукай иҗаты. “Пар ат” шигырен өйрәнү, анализлау “Пар ат” шигыренә анализ. | 1 |  |  |
| 7 | Бакый Урманче иҗаты белән танышу. Наҗар Нәҗминең иҗаты, “Агыйделдә ак пароход” әсәре. | 1 |  |  |
| 8 | Укылган әсәрләрне, теоретик төшенчәләрне кабатлау. Тест. | 1 |  |  |
| 9 | Рәссам Виктор Куделькинның иҗаты. Гариф Ахуновның “Замандашлар портреты”н уку. | 1 |  |  |
| 10 | Роберт Әхмәтҗановның “Озатып вокзаллар каршында” һәм татар халык җыры “Герман көе” белән танышу. | 1 |  |  |
| 11 | Фатих Кәрим иҗаты. “Ант” шигыре , “Кыңгыраулы яшел гарун” поэмасын уку. | 1 |  |  |
| 12 | Туфан Миңнуллин иҗаты. “Моңлы бер җыр” драмасы. | 1 |  |  |
| 13 | Казанда Муса Җәлил һәйкәле һәм җәлилчеләргә куелган барельефлар. Хат үрнәкләре белән танышу | 1 |  |  |
| 14 | Мостай Кәрим иҗаты. “Билгесез солдат” шигыре. Чыңгыз Айтматов иҗаты. “Анам кыры” әсәре. | 1 |  |  |
| 15 | Клара Булатова иҗаты. «Башым иям» шигыре белән танышу. Рәзил Вәлиев иҗаты.«Ватаным» шигыре. | 1 |  |  |
| 16 | Нур Әхмәдиев иҗаты. «Җиңү көне» шигыре, “Минем туган көнем” хикәясе. | 1 |  |  |
| 17 | Факил Сафинның иҗаты. “Тулганай” әсәре. | 1 |  |  |
| 18 | Дәрес – проект. “Вакыт сынавы аша...” – проектларны яклау. | 1 |  |  |
| 19 | Шәриф Камал иҗаты. “Буранда” хикәясен уку. | 1 |  |  |
| 20 | Ибраһим Салахов иҗаты. «Колыма хикәяләре» циклыннан “Ана тавышы” | 1 |  |  |
| 21 | Сибгат Хәким иҗаты, “Әнкәй”, “Җырларымда телим” шигырьләре. Роберт Миңнуллин иҗаты, “Әнкәй” шигыре. | 1 |  |  |
| 22 | Роберт Миңнуллин иҗаты, “Әнкәй” шигыре. | 1 |  |  |
| 23 | Марсель Галиев иҗаты. “Су буеннан әнкәй кайтып килә”, “Кабатланмас әкият” шигырьләре. | 1 |  |  |
| 24 | Шәриф Хөсәенов иҗаты, “Әни килде” (“Әниемнең ак күлмәге”) драмасыннан өзек уку. | 1 |  |  |
| 25 | «Ак күңелле аналар» темасына проект. | 1 |  |  |
| 26 | Фоат Садриевның тормыш юлы һәм иҗаты. “Таң җиле” әсәре. | 1 |  |  |
| 27 | Сатирик журналлар. Галиәсгар Камал иҗаты, “Банкрот” комедиясе. | 1 |  |  |
| 28 | Гамил Афзал иҗаты. “Юл газабы” хикәясе. “Тәвәккәл әби” шигыре. Зәки Нури иҗаты, пародия, эпиграммалар | 1 |  |  |
| 29 | Ренат Харис иҗаты. “Гармунчы” поэмасы. Ренат Харисның “Ике гөл” шигыре. | 1 |  |  |
| 30 | Зөлфәт иҗаты. “Шигырем-ачык” шигыре. Зөлфәтнең “Шундый чагы әле җанымның” шигыре. | 1 |  |  |
| 31 | Галия Кайбицкая иҗаты. Рабит Батулла иҗаты. «Бию» хикәясе. | 1 |  |  |
| 32 | Айдар Хәлим иҗаты. “Өч аяклы ат” повесте. | 1 |  |  |
| 33 | Г. Хәсәнов иҗаты, “Беренче күк күкрәү” хикәясе. К. Каримов иҗаты, “Тимергали бабай хикәяте” әсәре. | 1 |  |  |
| 34 | Ел буена үтелгәннәрне гомумиләштереп кабатлау. | 1 |  |  |