**МИНИСТЕРСТВО ПРОСВЕЩЕНИЯ РОССИЙСКОЙ ФЕДЕРАЦИИ**

Министерство образования Республики Мордовия

Администрация Лямбирского района

МОУ "Татарско-Тавлинская ООШ" Лямбирского муниципального района РМ

|  |  |  |
| --- | --- | --- |
|  | СОГЛАСОВАНО  Заместитель директора по  учебной работе  \_\_\_\_\_\_\_\_\_\_\_\_\_\_\_\_\_\_\_\_\_\_  Рахмятуллова Р.Х.  «29» августа 2024 г. | УТВЕРЖДЕНО  Директор МОУ «Татарско-Тавлинская ООШ»  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Булатов И.К.  Приказ № 47-Д  от «29» августа 2024 г. |

**РАБОЧАЯ ПРОГРАММА**

**учебного предмета «Родная литература (татарская)»**

для обучающихся 9 класса

с. Татарская Тавла 2024

**Аңлатма язуы**

Эш программасы түбәндәге документларны исәпкә алып төзелә:

Программа нигезенә Россия, Татарстан Мәгариф һәм фән министрлыкларының мәктәпләрдә урта һәм тулы белем алу стандартлары салынды, ТР Мәгариф һәм фән министрлыгы тарафыннан расланган К.С.Фәткуллова, ФХ.Загварова «Рус телендә урта (тулы) гомуми белем бирү мәктәбендә татар телен һәм әдәбиятын укыту программасы» на нигезләнеп төзелде. Гамәлдәге базис планда татар әдәбияты дәресләре 9 нчы сыйныфта атнага 3 сәгать (елына 105) каралган, мәктәпнең 2024/2025 нчы уку елына кабул ителгән укыту планында укуга атнага 0,5 сәгать, ел буена 17сәгать каралганга күрә, эш программасында дәрес саны укытучы карашы буенча кыскартылды

Татар теленә өйрәтүнең **төп максаты** – **гамәли максат**: телне аралашу чарасы буларак үзләштерү өчен, укучыларга гаилә-көнкүрешкә, уку хезмәтенә бәйле сөйләм ситуацияләре кысаларында белем бирү һәм күнекмәләрен үстерү**. Гомуми белем** **бирү максаты** укучыларның акыл эшчәнлеген активлаштыру, логик фикерләү сәләтен камилләштерү, сөйләм культурасын үстерүдән гыйбарәт. **Тәрбияви максат** балаларның рухи дөньяларын баету, аларны татар халкының мәдәнияте һәм сәнгате белән таныштыру, төрле милләт вәкилләре арасында дуслык һәм хөрмәт хисе тәрбияләүгә юнәлтелә.

**УКЫТУНЫҢ ГОМУМИ, ШӘХСИ, МЕТАПРЕДМЕТ НӘТИҖӘЛӘРЕ**

Урта (тулы) гомуми белем бирү мәктәбендә телне гамәли үзләштерү нәтиҗәсендә укучыларда татар теленең күп мәдәниятле дөньядагы роле һәм мөһимлеге турында күзаллаулар формалаша. Татар мәдәниятенең укучылар  өчен булган катламы белән  танышу башка мәдәнияткә карата ихтирам хисе уята, ягъни укучыларга үз мәдәниятләрен дә тирәнрәк аңларга мөмкинлек бирә, аларда ватанпәрвәрлек хисе уята.

 Татар теленә өйрәтүнең  программада күрсәтелгән күләмдә **гомуми нәтиҗәләре**түбәндәгеләрдән гыйбарәт:

* укучыларның коммуникатив компетенциясен (аралашу осталыгын) үстерү, ягъни, татар телендә сөйләшүчеләр белән телдән яки язмача аралашу күнекмәләре булдыру;
* коммуникатив бурычлар куя һәм хәл итә белү, адекват рәвештә аралашуның вербаль һәм вербаль булмаган чараларыннан,  сөйләм этикеты үрнәкләреннән  файдалана алу, киң күңелле әңгәмәдәш булу;
* “Татар теле” предметына карата уңай мотивация һәм тотрыклы кызыксыну булдыру һәм, шулар нигезендә, белем алуның алдагы баскычларында татар телен уңышлы үзләштергә шартлар тудыру.

**Укытуның шәхси нәтиҗәләре**

Гомуми белем бирү мәктәбен төгәлләгәндә, укучының үзенә һәм үзенең әйләнә-тирәсендәге кешеләргә, тормыштагы яшәеш проблемаларына карата түбәндәге **шәхси кыйммәтләре формалашкан булуы күзаллана**:

* шәхесара һәм мәдәниятара аралашуда  татар теленә карата ихтирамлы караш булдыру һәм аны яхшы өйрәнү теләге тудыру;
* әхлакый кагыйдәләрдә ориентлашу, аларны үтәүнең мәҗбүрилеген аңлау;
* текстлардагы төрле тормыш ситуацияләренә һәм геройларның          гамәлләренә гомүмкешелек нормаларыннан чыгып бәя бирү;
* “гаилә”, “туган ил”, “мәрхәмәтлелек” төшенчәләрен кабул итү, “башкаларга карата түземлелек, кайгыртучанлык”, “кеше кадерен белү” кебек хисләр формалашу.

**Укытуның метапредмет нәтиҗәләре:**

Урта белем бирү баскычында татар теле укыту, танып белү чарасы буларак,  укучыларның фикер йөртү,  интеллектуаль һәм иҗади сәләтләрен үстерүгә, шулай ук, реаль тормышта туган проблемаларны хәл итү өчен кирәк булган универсаль уку гамәлләрен (***танып белү, регулятив, коммуникатив)*** формалаштыругахезмәт итә.

**Укытуның метапредмет нәтиҗәләре**

Татар теле укыту, танып белү чарасы буларак,  укучыларның фикер йөртү,  интеллектуаль һәм иҗади сәләтләрен үстерүгә, шулай ук, реаль тормышта туган проблемаларны хәл итү өчен кирәк булган универсаль уку гамәлләрен (***танып белү, регулятив, коммуникатив)*** формалаштыругахезмәт итә.

Укучыларда мәгълүмати җәмгыятьтә яшәү һәм эшләү өчен кирәкле күнекмәләр үстерелә. Укучылар текст, күрмә-график рәсемнәр, хәрәкәтле  яисә хәрәкәтсез сурәтләр, ягъни, төрле коммуникацион технологияләр аша тапшырыла торган мәгълүмати объектлар белән эшләү тәҗрибәсе ала; презентацион материаллар әзерләп, зур булмаган аудитория алдында чыгыш ясарга өйрәнә*; у*кучыларда, компьютер яисә ИКТ нең башка чаралары белән эш иткәндә, сәламәтлеккә зыян китерми торган эш алымнарын куллана алу күнекмәләре формалаша.

**Планлаштырылган нәтиҗәләр**:

***Танып белү******нәтиҗәләре****:*

* фикерләүне үстерү белән бәйле психик функцияләр: логик фикерләү, сәбәп-нәтиҗә бәйләнешләрен табу, индуктив, дедуктив фикерли белү;
* иҗади һәм эзләнү характерындагы  проблеманы  билгеләү, аларны  чишү  өчен алгоритм булдыру;
* объектларны  чагыштыру, классификацияләү  өчен уртак билгеләрне  билгеләү;
* төп мәгълүматны  аеру, укылган яки тыңланган мәгълүматның эчтәлегенә бәя бирә белү;
* тиешле мәгълүматны табу өчен, энциклопедия, белешмәләр, сүзлекләр, электрон ресурслар куллану.

***Регулятив нәтиҗәләр*:**

* уку хезмәтендә үзеңә максат куя, бурычларны билгели белү;
* эш тәртибен аңлап, уку эшчәнлеген оештыра, нәтиҗәле эш алымнарын таба  белү;
* уку эшчәнлеге нәтиҗәләрен контрольгә ала белү;
* билгеләгән  критерийларга таянып, эш сыйфатына бәя бирә белү;
* укудагы уңышларның, уңышсызлыкларның сәбәбен аңлый, анализлый белү;
* ихтыяр көче, максатчанлык, активлык кебек сәләтләрне формалаштыру;
* дәрескә кирәкле уку-язу әсбапларын әзерли һәм  алар белән дөрес эш итә белү;
* дәрестә эш урынын мөстәкыйль әзерли белү һәм тәртиптә тоту күнекмәләрен үстерү.

***Коммуникатив* нәтиҗәләр:**

* әңгәмәдәшеңнең фикерен тыңлый, аңа туры килерлек җавап бирә белү;
* әңгәмәдәш  белән  аралашу калыбын төзү;
* аралаша белү сәләтен үстерү (аралашучанлык, хислелек, эмпатия хисләре);
* парларда һәм күмәк эшли белү;
* мәгълүматны туплау өчен, күмәк эш  башкару;
* әңгәмәдәшең белән сөйләшүне башлый, дәвам итә, тәмамлый белү.

**УКЫТУ ПРЕДМЕТЫНЫҢ ЭЧТӘЛЕГЕ**

**Халык авыз иҗаты. Дастаннар.** Халык авыз иҗатының эпик жанры дастан турында төшенчә. Дастаннарның төрләре. “Идегәй” дастаны. Аның төп герое. Дастанда тарихи шәхесләрнең сурәтләнүе. Әсәрдә ил белән идарә итү, халык язмышы мәсьәләсе.

**Кол Гали** язмышы. Аның “Кыйссаи Йосыф” поэмасы. Йосыфның язмышы. Туганнар арасындагы мөнәсәбәтләр. Йосыф-Зөләйха мәхәббәте. Сюжетта кешеләрне ярату (гуманизм), гаделлек карашларының чагылышы.

Бүлектә үтелгәннәрне гомумиләштереп кабатлау.

*Теоретик төшенчә. Дастан. Трагедия. Рәдиф.*

**Сәйф Сараи иҗаты.** “Сөһәйл вә Гөлдерсен” дастаныннан өзек. Әсәрнең сюжеты. Дастанда сурәтләнгән табигать күренешләренең роле. Чагыштыру, метафоралар, аларның оригинальлеге. Дөньяны материалистик аңлауны чагылдырган детальләр, аларның ышандыру көче. Геройларга характристика бирү.

*Теоретик төшенчә. Нәзыйрәчелек.*

**Габделҗаббар Кандалыйның** тормыш юлы һәмиҗаты. “Сахибҗамалга” поэмасы. Шагыйрьнең әдәбиятка алып килгән яңалыгы. Әсәрдә мәхәббәтнең чагылышы. Хатын-кыз гүзәллеген тасвирлауда шагыйрьнең табышлары.

**Ризаэтдин Фәхретдиннең** тормыш юлы һәм иҗат турында белешмә. “Әсма, яки Гамәл вә җәза”романында күтәрелгән проблемалар. Яхшылык һәм явызлык, әдәплелек һәм әдәпсезлек, галимлек һәм наданлык бәрелеше. Төп герой Әсма язмышы.

**Габдулла Тукайның** тормыш юлы һәм эшчәнлеге турында белешмә. ӘдипнеңКазан чоры иҗаты.“Татар кызларына” шигырендә күтәрелгән мәсьәләләр. Әсәрдә лирик геройның хисләрен ачыклау. Г.Тукайның татар кызлары турындагы хыял-өметләре. Шагыйрь һәм милләт язмышы мәсьәләсе. Казан шәһәрендә Габдулла Тукай музее турында мәгълүмат. *Әдәбият теориясе. Антитеза.*

**Фатих Әмирханның** тормыш юлы һәмиҗаты. Әдипнең күпкырлы иҗаты. “Хәят” повесте. Төп герой образы. Аңа хас сыйфатлар. Бай татар зыялыларының гаилә тормышы һәм гореф-гадәтләре. Шул шартларда үскән татар кызының холкы тәрбияләнү, омтылыш-теләкләре чагылу. Рус дөньясы белән аралашып үскән яшь кешенең дөньяга һәм яшәү тәртипләренә карашында каршылыклар туу. Кеше психологиясен тасвирлауда авторның осталыгы.

**Аяз Гыйләҗевның** тормышы һәмиҗаты турында белешмә. Аның “Җомга көн, кич белән...” повесте. Әсәрдә Бибинур образының бирелеше. Бибинур әбинең изге күңеллелеге, шәфкатьлелеге. Авторның кешеләрдә яхшылык, игелеклелек кебек сыйфатларның кими баруына борчылуы. Повестьның А.Солжиницинның «Матрёнин двор» әсәре белән уртак һәм аермалы яклары. Әсәрнең сәнгатьнең башка төрләре белән бәйләнеше .

**Рөстәм Мингалим** иҗаты. Шагыйрьнең прозасы. “Сап-сары көзләр” хикәясе. Сугыш чоры кешеләренең язмышы, тормышы сурәтләнеше.

*Теоретик төшенчә. Антитеза.*

**Ркаил Зәйдулла** турында белешмә. “Буранда” шигырендә сурәтләнгән табигать күренеше. Шагыйрь хисләрен ачу юллары .

**Илсөяр Иксанова** иҗаты. “Тузганак” шигырендә пейзаж бирелеше. Анда табигать һәм кеше мөнәсәбәтләренең ачылышы.

**Сания Әхмәтҗанованың** тормыш юлы һәм иҗаты. Аның “Татар акылы...” әсәрендә күтәрелгән проблемалар. ХХ йөз башында Төркиягә киткән бөек шәхесләр турында мәгълүмат.

**Мөхәммәт Мирза** тормышы һәм иҗаты турында белешмә. Иҗатына хас үзенчәлекләр. Робагый һәм газәл жанрындагы әсәрләре.

**Фирүзә Җамалетдинованың** иҗаты. “Ташлар”, “Кунак көткән кебек” шигырьләренең идея-проблематикасы.

**Рәшит Әхмәтҗанов** тормышы һәм иҗаты турында белешмә. “Сандугач керде күңелгә” шигырендә шагыйрь хисләренең чагылышы

*Теоретик төшенчә. Лирика. Пейзаж лирикасы. Гражданлык лирикасы. Сәяси лирика. Фәлсәфи лирика. Күңел лирикасы. Робагый. Газәл.*

**Галиәсгар Камал тормышы һәм** иҗаты турында белешмә. Драматург каләменә хас сыйфатлар. “Беренче театр” комедиясендә конфликт һәм аның чишелеше, образларның үзенчәлекле якларын ачу. *Әдәбият теориясе. Сүз уйнату. Монолог.*

Беренче татар хатын-кыз артисткасы **Сәхибҗамал Гыйззәтуллина-Волжская** иҗаты, театр сәнгатен үстерүдәге эшчәнлеге.

**Галиәсгар Камал исемендәге Татар дәүләт академия театры турында белешмә*.***

**Халисә Мөдәррисованың** тормышы һәм иҗаты. “Бәйге хакы” повестеннан өзек белән танышу. Язучының кеше язмышы турындагы ачыш-табышлары. Артистлар тормышын яктыртудагы яңалыгы. Аның сәхнә әсәре булып уйналуы*.*

*Теоретик төшенчә. Сүз уйнату. Монолог.*

**Габдрахман Әпсәләмовның тормыш юлы һәм иҗаты.** “Ак чәчәкләр” романында күтәрелгән проблемалар. Әсәрдә табиблар һәм шәфкать туташларының хезмәтен чагылдыру үзенчәлеге.

**Саҗидә Сөләйманованың тормышы һәм** **язмышы турында** белешмә. Әдинең шигъри осталыгы. Шагыйрәнең прозасы. Табиблар тормышын чагылдырган “Гөлбадран” повестеннан алынган “Дөнья бу!..” өзеге белән танышу. Сәламәтлек сагында торучы табибларның үз эшләренә һәм кешеләргә мөнәсәбәте. Медицинада хирург хезмәте турында сөйләшү.

*Теоретик төшенчә. Роман. Хронотоп. Мотив.*

**Мөхәммәт Мәһдиевнең** тормыш юлы һәм иҗаты. Әдип каләменә хас сыйфатлар. “Фронтовиклар” романында укытучылар тормышын һәм эшчәнлеген чагылдыру үзенчәлеге. Төп герой Рушад образы.

**Рәдиф Гаташның** тормышы һәм иҗаты турында белешмә. Аның шигъри осталыгы. Әсәрләренең жанры. “Укытучы” шигыре.

**Лена Шагыйрьҗан**ның тормыш юлы һәм иҗаты. Шигърияткә алып килгән яңалыгы. “Укытучы” шигырендә күтәрелгән проблемалар.

**Вакыйф Нуриевның** тормыш юлы һәм иҗаты. “Инша” хикәясендә Әкрәм образының бирелеше. Хикәядәге юморны аңлау*.*

*Теоретик төшенчә. Тип.*

**Хәсән Сарьянның** тормыш юлы һәм иҗаты. Иҗатында лиризм. “Әткәм һөнәре” повестенда яшь кеше образын ачу үзенчәлекләре, аларда әхлакый сыйфатларның бирелеше. Татар халкының борынгыдан килгән һөнәрләре турында белешмә бирү.

**Гариф Ахуновның** тормышы һәм иҗаты турында белешмә. Иҗатында нефтьчеләр тормышын яктырту үзенчәлекләре. “Хәзинә” романында нефть чыгаручылар образлары. Нефть табу белән бәйле һәнәрләр турында мәгълүмат бирү.

**Илдар Юзеевның** тормыш юлы һәм иҗаты. Аның шигъри һәм драматурглык осталыгы. “Таныш моңнар” поэмасында яшь кешенең тормыш юлын сайлауны чагылдыру.

**Хисам Камаловның**тормыш юлы һәм иҗаты. “Очучы” хикәясендә күтәрелгән проблемалар. Очучы һөнәре турында мәгълүмат бирү.

**Мәдинә Маликованың** тормыш юлы һәм иҗаты. “Казан каласы – таш кала” повестенда архитекторлар һөнәренә хас сыйфатларны чагылдыру үзенчәлеге.

**Салисә Гәрәеваның** тормышы һәм иҗаты турында белешмә. Эшче һөнәрләрен ачу үзенчәлеге. “Сварщик егет” шигыре. Әдәбиятта тимерне эретеп ябыштыручылар образларын һәм эшчәнлеген гәүдәләндерү.

*Теоретик төшенчә. Әдәби характер. Поэма. Мәдхия.*

**ТЕМАТИК ПЛАН**

Татар әдәбиятыннан төзелгән эш программасы Мотыйгуллина Ә.Р., Ханнанов Р.Г., Хөснуллина Х.Х., Мулласалихова Г.Г. тарафыннан язылган дәреслекләр буенча (1 нче, 2 нче кисәк) укытуны күздә тота.

Эш программасы мәктәпнең укыту планы нигезендә атнага 1 сәгать исәбеннән 33 сәгатькә төзелде. 9 нчы сыйныфта уку атнасы – 33.

|  |  |  |
| --- | --- | --- |
| № | Тема | Сәгать саны |
| 1 | **Атадан улына чын мирас – сүздер.**  Халык авыз иҗаты. Дастаннар. “Идегәй” дастаныннан өзек. Алтын Урда чорындагы тарихи шәхесләр. Шагыйрь Кол Галинең тормыш сәхифәләре, “Кыйссаи Йосыф” әсәре. |  |
| 2 | **Мәхәббәт бер булса да, ике йөрәктә яши.**  Сәйф Сараи иҗаты. “Сөһәйл вә Гөлдерсен” дастаныннан өзек. Әхмәд Уразаев-Кормаши, Сайади. Фәтхи Бурнаш әсәрләреннән өзекләр. |  |
| 3 | **Гөл үссә – җирнең күрке,**  **Кыз үссә – илнең күрке.**  Г.Кандалыйның тормыш юлы һәм иҗаты. “Сәхибҗамалга” поэмасыннан өзек. XIX гасыр башындагы тарихи вакыйгалар, хатын-кызларның авыр язмышы. Г.Тукайның тормыш юлы һәм иҗаты, Г. Тукай яшәгән һәм иҗат иткән чор турында тарихи мәгълүмат. Казан чоры иҗаты. “Татар кызларына” әсәре. Ф.Әмирханның тормыш юлы һәм әдәби эшчәнлеге. Ф. Әмирхан яшәгән һәм иҗат иткән чор турында тарихи мәгълүмат. “Хәят” повестен. Хат язу. Әсәр өзеге буенча сценарий төзү. Бөек Ватан сугышыннан соңгы елларга тарихи күзәтү. А. Гыйләҗев иҗаты, “Җомга көн, кич белән...” әсәреннән өзекләр. Әсәр геройлары яшәгән чорга характеристика. Бөек Ватан сугышы чоры, тыл тормышы турында мәгълүмат. Р.Мингалимнең тормыш юлы, иҗаты. “Сап-сары көзләр” хикәясе, психологизм, хикәя, идея теоретик төшенчәләре. |  |
| 4 | **Бер йөрәктә туган җыр икенче йөрәкне кузгата.**  Р.Зәйдулланың тормыш юлы, иҗаты, “Буран” шигыре, пейзаж лирикасы. Шигырьдәге сурәтләү чаралары (гипербола, риторик эндәш һ.б.). Шагыйрь М. Мирза турында мәгълүмат, робагыйлар, газәл. Шигырь төзелешенә хас үзенчәлекләр. Күңел лирикасы, шагыйрә Ф. Җамалетдинова турында мәгълүмат, “Ташлар” һәм “Кунак көткән кебек” шигырьләре. Р. Әхмәтҗановның тормыш юлы һәм иҗади эшчәнлеге турында белешмә, “Сандугач керде күңелгә” шигыре. “Күңел халәте”, “рух”, “холык” төшенчәләр. |  |
| 5 | **Театр – яктылыкка, нурга илтә!**  Г. Камал яшәгән чор турында тарихи белешмә. Г. Камалның тормыш юлы һәм иҗаты турында мәгълүмат, “Беренче театр” әсәре. Татар театр сәнгате һәм аның тарихы турында төшенчә. Татар сәнгате үсешендә зур урын тоткан беренче хатын-кызлар турында тарихи белешмә. С. Гыйззәтуллина-Волжскаяның тормыш юлы һәм иҗаты. Г.Тукайның “Ике кояш” шигыре, К.Нәфыйковның “Тукай чәчәге” рәсеме. Г. Камал исемендәге Татар дәүләт академия театры турында белешмә. Х. Мөдәррисованың тормыш юлы һәм иҗаты турында мәгълүмат, “Бәйге хакы” повестеннан өзек, театр сәнгатенә бәйле һөнәрләр турында мәгълүмат. |  |
| 6 | **Мең шифага ия кулларда**  **Күпме язмышларның эзе бар...**  Г.Әпсәләмовның тормыш юлы һәм иҗаты, “Ак чәчәкләр” романыннан өзек. Медицина хезмәткәрләре лексикасы, медицина терминнары турында мәгълүмат. Роман, хронотоп төшенчәләре. С. Сөләйманованың тормыш юлы һәм иҗаты, “Гөлбадран” повестеның бер өлеше булган “Дөнья бу...” өзеге. |  |
| 7 | **Укытучым! Синең бөек исмең**  **Йөрәгемдә мәңге сакланыр...**  Бөек Ватан сугышыннан соңгы еллар турында тарихи мәгълүмат. М.Мәһдиевнең тормыш юлы, иҗаты, “Фронтовиклар” романыннан өзек. “Миңа ошаган һөнәр” дигән темага хикәя язу. В.Нуриевның тормышы, иҗаты, “Инша” хикәясе. “Идел” журналы турында мәгълүмат. |  |
| 8 | **Авыр эшкә беләк бар,**  **Кыю эшкә йөрәк бар.**  Х.Сарьянның тормыш юлы һәм иҗаты, күпкырлы эшчәнлеге турында белешмә, “Әткәм һөнәре” повестеннан өзек. Татар халкының борынгыдан килгән һөнәрләре турында белешмә. 1950 – 1960 нчы еллар турында тарихи мәгълүмат. И.Юзеевның тормыш юлы, иҗаты, “Таныш моңнар” поэмасы. Поэма. Х.Камаловның тормыш юлы һәм иҗаты, “Очучы” хикәясе. Очучы һөнәре турында мәгълүмат. Бүгенге көндә статистика буенча иң кирәкле (востребованная) булган һөнәрләр. М.Маликованың тормыш юлы һәм иҗаты, “Казан каласы − таш кала” повестеннан өзек. Архитекторлар эшчәнлеге. |  |
| 9 | **Ел буе өйрәнгәннәрне гомумиләштереп кабатлау.** |  |
| Барысы: | |  |

**КАЛЕНДАРЬ-ТЕМАТИК ПЛАН**

| **№** | **Дәрес темасы** | **С/с** | **Уку-укыту эшчәнлеге төрләре** | **Укучыларның әзерлек дәрәҗәсенә таләпләр** | **План** | **Факт** |
| --- | --- | --- | --- | --- | --- | --- |
| **Атадан улына чын мирас – сүздер... – 2 сәгать** | | | | | | |
| 1 | Якутлар табыладыр вакыт белән! Дастаннар турында төшенчә. “Идегәй” дастаны. | 1 | Дастанны уку, дәреслектәге биремнәрне үтәү, дастанның жанр үзенчәлеген ачыклау, таблица белән эш. | Халык авыз иҗаты әсәрен тарих белән өйрәтү. Дастаннар турында белешмә бирү, “Идегәй” дастанын өйрәнү. Борынгыдан килгән халык иҗатына хөрмәт һәм халык педагогикасы ярдәмендә тарихи үткәнебезгә ихтирам хисләре тәрбияләү. |  |  |
| 2 | Шагыйрь күңеле төпсез кое түгел. Ул күңелдә язмыш язылган. Шагыйрь Кол Галинең тормыш сәхифәләре, “Кыйссаи Йосыф” әсәре. | 1 | Биография сөйләү, әсәрне уку, интернет челтәрендәге аудиоязманы тыңлау, сүзлек эше, сорауларга җавап бирү, күргән төшне сөйләү. | Шагыйрь яшәгән чор турында тарихи белешмә бирү. Шагыйрьнең тормыш юлы һәм иҗаты хакында өстәмә мәгълүмат булу, “Кыйссаи Йосыф” әсәрен өйрәнү теләге. Әсәргә нигезләнеп, кешеләргә хас сыйфатлар турында сөйләшә алу. |  |  |
| 3 | Мәхәббәт ярасын бары вакыт дәвалый. Г.Кандалыйның тормыш юлы һәм иҗаты. “Сәхибҗамалга” поэмасыннан өзек. | 1 | Сәнгатьле уку, видеоязмада карау, шигырьне язмада тыңлау, сүзлек эше, сорауларга җавап бирү, шигырьнең рус теленә тәрҗемәсе белән таныштыру, төркемнәрдә эзләнү, фикер алышу, нәтиҗә чыгару. | XIX гасыр башындагы тарихи вакыйгалар, хатын-кызларның авыр язмышы турында мәгълүмат алу. Г.Кандалыйның тормыш юлы һәм иҗаты турында белешмә бирү, “Сәхибҗамалга” поэмасын өйрәнү. Үзеңдә матурлыкка, мәхәббәткә дан җырлаучы әсәрләргә ихтирам хисләре тәрбияләү. |  |  |
| 4 | Тәрбияле булу – тәрбия күрүдән килә. Р.Фәхретдиннең тормыш юлы һәм иҗаты. “Әсма, яки Гамәл вә җәза” романында әдипнең мәгърифәтчелек идеяләренең чагылышы. | 1 | Биография сөйләү, әсәрне чылбыр буенча уку, сүзлек эше, сорауларга җавап бирү, әдип карашларына бәя бирү. | XIX гасырда барлыкка килгән мәгърифәтчелек хәрәкәте турында төшенчә. Р.Фәхретдиннең тормыш юлы һәм иҗаты, мәгърифәтче галим, гыйльми хезмәтләр авторы булуы турында мәгълүматлы булу, “Әсма, яки Гамәл вә җәза” романын уку. Әхлак тәрбиясе алу. |  |  |
| 5 | Тукайның тормыш юлы һәм иҗаты, “Татар кызларына” әсәре. Казан шәһәрендә Габдулла Тукай музее турында мәгълүмат. | 1 | Г.Тукайның Казан чоры иҗаты турында сөйләү, әсәрне уку, сүзлек эше, сорауларга җавап бирү, шигырьнең русчага тәрҗемәсе белән танышу, күрсәтмәлелектән файдалану. | Г.Тукай яшәгән һәм иҗат иткән чор турында тарихи мәгълүмат. Шагыйрьнең биографиясе һәм иҗаты турында өстәмә мәгълүмат бирү. Үзеңдә аң-белемгә, укуга мәхәббәт тәрбияләү, матурлыкка соклана белергә, әдәп-әхлак, ихтирам итү нормаларына өйрәнү. |  |  |
| 6 | Языйм әле алсу йөзле, кара кашлы кызларын... Ф.Әмирханның тормыш юлы һәм әдәби эшчәнлеге, “Хәят” повесте. | 1 | Презентациягә нигезләнеп, язучының тормыш юлы һәм иҗаты белән танышу, хронологик таблица тутыру, повестьның өзеген уку, ярымтавыш белән уку, чылбыр буенча уку, сайлап уку, яңа сүзләрне өйрәнү, парлап сөйләшү, өзек ятлау. | Ф.Әмирхан яшәгән һәм иҗат иткән чор турында тарихи мәгълүмат. Татар халкының классик әдипләре иҗатына хөрмәт хисләре тәрбияләү. Эстетик тәрбия алу. |  |  |
| 7 | Үз тиңеңә ни җитә! “Хәят” повесте буенча сочинение | 1 | Сәнгатьле уку, эчтәлек буенча диспутка әзерләнү, әсәргә әдәби анализ ясау, сораулар һәм биремнәргә җавап табу, тәрҗемә итү. | ХХ йөз башы иҗтимагый фикере турында тарихи белешмә алу. “Хәят” повестен өйрәнүне йомгаклау. Төрле милләт кешеләренә карата ихтирам хисе тәрбияләү, эстетик тәрбия алу. |  |  |
| 8 | Офыклар артында гына бәхетле еллар тора иде. А.Гыйләҗев иҗаты белән танышу, “Җомга көн кич белән...” әсәре. | 1 | Презентациягә нигезләнеп, язучының тормыш юлы һәм иҗаты белән танышу, хронологик таблица тутыру, повестьның өзеген уку, ярымтавыш белән уку, чылбыр буенча уку, сайлап уку, геройга характеристика бирү. | Бөек Ватан сугышыннан соңгы елларга турында күзаллау булу. А.Гыйләҗев иҗаты белән танышу, “Җомга көн кич белән...” әсәрен укый башлау. Үзеңдә өлкән буынга ихтирам, туган җиргә мәхәббәт тәрбияләү. |  |  |
| 9 | Бер үк төшләр кереп йөдәтә, көйгән хыял яши йөрәктә. “Җомга көн кич белән...” повестеннан өзек. Повестьның А.Солжиницинның «Матрёнин двор» әсәре белән уртак һәм аермалы яклары. | 1 | Әни һәм бала мөнәсәбәте турында сөйләшү, сорауларга җавап бирү, сүзлек өстендә эш, биремнәрэшләү, яңа сүзләрне өйрәнү, повестька анализ ясау, нәтиҗәләр чыгару. | Тарихи вакыйгаларга нигезләнеп, әсәр геройлары яшәгән чорга характеристика бирә алу. А.Гыйләҗевның тормыш юлы һәм иҗаты турында белгәннәрне кабатлау, сорауларга җаваплар бирү, “Җомга көн кич белән...” повестеннан өзек уку. Повестьта А.Солжиницинның «Матрёнин двор» әсәре белән уртак һәм аермалы якларны билгели алу. Үзеңдә балаларын кадерләп үстергән аналарга ихтирам хисләре тәрбияләү. |  |  |
| 10 | Г.Камалның тормыш юлы һәм иҗаты. “Беренче театр” комедиясе. | 1 | Биография өйрәнү, презентация карау, сүзлек өстендә эш, пьесаның беренче өлешен рольләргә бүлеп уку, тәрҗемә итү. | Г.Камал яшәгән чор, тормыш юлы һәм иҗаты турында мәгълүмат алу, “Беренче театр” комедиясен өйрәнү, театр сәнгатен яратырга өйрәнү. |  |  |
| 11 | Көлдерә дә, елата да – театр! “Беренче театр” комедиясе. | 1 | Мәгърифәтчелек хәрәкәте турында фикер алышу, сүзлек эше, спектакль карау, гомумиләштереп анализ ясау, нәтиҗәләр чыгару. | Татар әдәбиятында җәдитчелек хәрәкәте турында тарихи белешмә алу, Г.Камалның “Беренче театр” комедиясен өйрәнүне йомгаклау, “сүз уйнату”, “монолог” теоретик төшенчәләре турында мәгълүматлы булу.Төрле ситуацияләрдә үз-үзеңне дөрес тотарга, әдәп-әхлак кагыйдәләренә өйрәнү; югары эрудицияле мәгърифәтле шәхес булу теләге. |  |  |
| 12 | С.Гыйззәтуллина-Волжскаяның тормыш юлы һәм иҗаты.  Галиәсгар Камал исемендәге Татар дәүләт академия театры турында белешмә. | 1 | Биография өйрәнү, К.Нәфыйковның “Тукай чәчәге” рәсеме буенча фикер алышу, “Ике кояш” шигырен өйрәнү, тест төзү, сорауларга җавап бирү. | Театр сәнгате үсешендәзур урын тоткан беренче хатын-кызлар турында тарихи белешмә алу. С.Гыйззәтуллина-Волжскаяның тормыш юлы һәм иҗатын өйрәнү. Галиәсгар Камал исемендәге Татар дәүләт академия театры турында мәгълүматлы булу. Эстетик тәрбия алу, мәдәният-сәнгать учакларында үз-үзеңне тоту нормаларын формалаштыру. |  |  |
| 13 | Һәр чорның – үз җырчысы. Х.Мөдәррисованың тормыш юлы һәм иҗаты. “Бәйге хакы” повестеннан өзек. | 1 | Презентациягә нигезләнеп, биография өйрәнү, театр сәнгатенә бәйле һөнәрләр турында фикер алышу, сораулар төзү, парлап эшләү, чылбыр буенча уку. | Әсәрдәге вакыйгалар һәм геройлар аша театр сәнгате үзенчәлекләрен ачу, театр сәнгатенә бәйле һөнәрләр турында мәгълүмат алу. Х.Мөдәррисованың тормыш юлы һәм иҗаты турында мәгълүматлы булу. “Бәйге хакы” повестеннан өзекне өйрәнү. Тормышта үз урыныңны табу өчен, һөнәрле, белемле, кешелекле булырга кирәклекне аңлау. |  |  |
| 14 | Ак чәчәкләр. Г.Әпсәләмовның тормыш юлы һәм иҗаты. “Ак чәчәкләр” романыннан өзек. | 1 | Биография өйрәнү, сүзлек эше, әңгәмә, әсәрне уку, вакыйгаларга үз мөнәсәбәтеңне белдереп сөйләү, сорауларга җавап бирү. | Әдәбиятта медицина хезмәткәрләренең образларын һәм эшчәнлеген гәүдәләндерү. Г.Әпсәләмовның тормыш юлы һәм иҗаты турында белешмә алу, “Ак чәчәкләр” романыннан өзек өйрәнү. Кеше хәленә керә белү, мәрхәмәтлелек, шәфкатьлелек, кешелеклелек сыйфатлары булдыру. |  |  |
| 15 | Ак күңелле табибларның олы йөрәгеннән нур тама... “Ак чәчәкләр” романыннан өзек. | 1 | Сәнгатьле уку, эчтәлек буенча төркемнәрдә фикер алышу, әдәбия әсәргә анализ ясауны йомгаклау, әсәрнең планын төзеп язу, теоретик төшенчәләрне ныгыту. | Медицина хезмәткәрләре турында мәгълүмат бирү. “Роман”, “хронотоп” төшенчәләрен аңлату. Мәрхәмәтлелек, миһербанлылык хисләре тәрбияләү; әсәргә таянып, татар халкының яшәү рәвеше, аларга медицина ярдәме күрсәтү турында сөйли алу. |  |  |
| 16 | Мөхәммәт Мәһдиевнең тормыш юлы һәм иҗаты. “Фронтовиклар” романыннан өзек. | 1 | Язучы биографиясен өйрәнү, чор турында мәгълүмат алу, язучының үз тавышын тыңлау, әсәрнең беренче өлешен өйрәнү, парлап эшләү. | Бөек Ватан сугышыннан соңгы еллар турында тарихи мәгълүмат. Мөхәммәт Мәһдиевнең тормыш юлы һәм иҗаты турында мәгъматлы булу. “Фронтовиклар” романыннан алынган өзекнең эчтәлеген белү. Укытучы хезмәтенә ихтирам хисе булу. |  |  |
| 17 | Максатына ирешүдән тәм табучы гына җирдә бәхетле. Ел буе өйрәнгәннәрне гомумиләштереп кабатлау. | 1 | Портретлар, төрле иллюстрацияләр, презентацияләр ярдәмендә укылган әсәрләрне кабатлау, тестлар, гомумиләштерү,  сорауларга җавап бирү. | Өйрәнгән теоретик төшенчәләрне кабатлау, истә калдыру. Ел буе өйрәнгәннәрне гомумиләштереп кабатлау. Әдәбиятның тәрбия бирү, тормышка әзерләү дәресе булуын аңлау. |  |  |

**Программалар.**

1. ТР мәгариф һәм фән министрлыгы тарафыннан тәкъдим ителгән үрнәк программа: “Рус телендә урта (тулы) гомуми белем бирү мәктәбендә татар телен һәм әдәбиятын укыту программасы (рус телендә сөйләшүче балалар өчен). Төзүче авторлар: К. С. Фәтхуллова, Ф.Х.Җәүһәрова, 2011.

2. Авторлык программасы: Рус телендә төп гомуми белем бирү оешмалары өчен татар әдәбиятыннан программа (татар телен өйрәнүче укучылар өчен). 5 – 9 нчы сыйныфлар / Ә.Р.Мотыйгуллина, Р.Г.Ханнанов. – Казан: “Мәгариф – Вакыт” нәшрияты, 2015.

**Дәреслекләр.**

1. Татар әдәбияты: рус телендә төп гомуми белем бирү оешмалары өчен дәреслек (татар телен өйрәнүче укучылар өчен). 9 нчы сыйныф. 2 кисәктә. / Мотигуллина А.Р., Ханнанов Р.Г., Хөснуллина Х.Х. – Казан: “Мәгариф – Вакыт”, 2016.
2. **Электрон дәреслек.** Татар әдәбияты: рус телендә төп гомуми белем бирү оешмалары өчен дәреслек (татар телен өйрәнүче укучылар өчен). 9 нчы сыйныф. Ике кисәктә. 1, 2 нче кисәк / Мотигуллина А.Р., Ханнанов Р.Г., Хөснуллина Х.Х. – Казан: “Мәгариф – Вакыт”, 2015.

**Методик кулланма:** Татар әдәбияты: рус телендә төп гомуми белем бирү оешмаларында (татар телен өйрәнүче укучылар белән) эшләүче укытучылар өчен методик әсбап. 9 нчы сыйныф. / Ә.Р. Мотыйгуллина, Р..Ханнанов, Х.Х.Хөснуллина, Г.Г.Мулласалихова. – Казан, “Мәгариф – Вакыт” нәшрияты, 2016.